stanford-oval/wikipedia huggingface dataset:
ทนงศักดิ์ ภักดีเทวา
ผลงานภาพยนตร์ > ละครโทรทัศน์

2545 สามวัยอลเวง ช่อง 7
2543 รากนครา ช่อง 7
2541 อย่าลืมฉัน ช่อง 7
2541 บังเอิญรวยช่วยไม่ได้ ช่อง 5
2540 นิรมิต ช่อง 7
2539 ดั่งดวงหฤทัย ช่อง 7
2533 ข้าวนอกนา ช่อง 7
2529 แก้วราหู ช่อง 3
2526 เลื่อมสลับลาย ช่อง 7
2523 บางระจัน ช่อง 3
ผลงานภาพยนตร์ > มิวสิควีดีโอ

เพลง ทรมาน ของ อิทธิ พลางกูร (2536)
เพลง เคลียร์หัวใจ ของ เกวลิน มณี คู่กับ อรัญญา พงศ์ภัณฑารักษ์ (ติ๊ดตี่ วงแครอท) (2536)
เพลง ต้นไม้ของพ่อ ของ เบิร์ด ธงไชย แมคอินไตย์ บทเพลงเฉลิมพระเกียรติ เนื่องในโอกาสมหามงคลเฉลิมพระชนมพรรษา พระราชพิธีกาญจนาภิเษก พ.ศ. 2539 (2539)
ภาพจากละครเรื่องทหารเอกพระบัณฑูร สถานีโทรทัศน์ช่อง ๔ บางขุนพรหม บริษัทโทยโทรทัศน์จำกัด จากซ้ายไปขวา - 1. ไม่ทราบชื่อ 2. สมจินต์ ธรรมทัต 3. ไม่ทราบชื่อ 4. กำธร สุวรรณปิยะศิริ 5. จำรูญ หนวดจิ๋ม 6. ทนงศักดิ์ ภักดีเทวา
การเรียกระบบ

การเรียกระบบ (อังกฤษ: system call) เป็นวิธีหนึ่งที่โปรแกรมคอมพิวเตอร์ขอบริการจากเคอร์เนลของระบบปฏิบัติการที่ทำงาน อาจรวมถึงบริการที่เกี่ยวข้องกับฮาดแวร์และการสื่อสารกับบริการเคอร์เนลด้วย เช่น การจัดกำหนดการ โดยส่วนมากสามารถเรียกใช้ได้จากกระบวนการยูสเซอร์สเปซเท่านั้น
เจนเนยา วัลตัน

| เจนเนยา วัลตัน |
| --- | --- |
เกิด:  (1999-02-22) 22 กุมภาพันธ์ ค.ศ. 1999 (26 ปี) ชิคาโก, รัฐอิลลินอยส์, สหรัฐอเมริกา
อาชีพ: นักแสดง
ปีปฏิบัติงาน: ค.ศ. 2014–ปัจจุบัน
เจนเนยา วัลตัน (เกิด 22 กุมภาพันธ์ ค.ศ. 1999[ต้องการอ้างอิง]) เป็นนักแสดงชาวอเมริกัน เธอเป็นที่รู้จักจากบทไบรเดน แบนด์เวธ ในเรื่อง Project Mc2 และโคลอี แบร์ริส ในเรื่อง BlackAF
ชีวิตในวัยเด็ก

เจนเนยา วัลตันเกิดที่ชิคาโก รัฐอิลลินอยส์[ต้องการอ้างอิง] เธอเริ่มต้นอาชีพในฐานะนักเต้นตั้งแต่อายุ 7 ปี
ผลงานการแสดง

| ปี | เรื่อง | บทบาท | หมายเหตุ |
| --- | --- | --- | --- |
| 2014 | An American Girl: Isabelle Dances Into the Spotlight | เรนาตา | ภาพยนตร์ออกตรงสู่โฮมวิดีโอ |
| 2015 | Jessie | โนรา เซนต์แคลร์ | ตอน: "Dance, Dance, Resolution" |
| 2015 | Extant | ทีนเอจ เทรา | 4 ตอน |
| 2015–2016 | The Thundermans | ซิโมน คิกบัตต์ | ตอน: "Cape Fear", "Chutes and Splatters" |
| 2015–2017 | Project Mc2 | ไบรเดน แบนด์เวธ | บทนำ |
| 2016 | Kirby Buckets | เบิร์ดส์ | ตอน: "Twinsies" |
| 2016 | School of Rock | แมดดี เวย์น | ตอน: "Freddy Fights for His Right to Party" |
| 2016 | คริมินอล ไมน์ ทีมแกร่งเด็ดขั้วอาชญากรรม | ฟรานเชสกา โมราเลส | ตอน: "Sick Day" |
| 2017 | Adam Ruins Everything | วินนี | ตอน: "Adam Ruins Science" |
| 2018 | 9-1-1 | ไลลา ครีดี | ตอน: "Next of Kin", "Worst Day Ever" |
| 2019 | The Resident | วาเลอรี | ตอน: "Emergency Contact" |
| 2020 | BlackAF | โคลอี แบร์ริส | บทนำ |
| 2022 | Darby and the Dead | บรี | บทบาทสมทบ |
| 2023 | Never Have I Ever | ลินด์เซย์ ทอมป์สัน | บทบาทสมทบ (ฤดูกาลที่ 4) |
| 2023 | Candy Cane Lane | จอย คาร์เวอร์ | บทบาทสมทบ |
| 2025 | แดร์เดวิล: บอร์นอะเกน | บีบี อูริช | อยู่ระหว่างการผลิต |
แหล่งข้อมูลอื่น

เจนเนยา วัลตัน ที่อินเทอร์เน็ตมูวีเดตาเบส
แกรนด์ดัชชีแบร์ค

แกรนด์ดัชชีแบร์ค (เยอรมัน: Großherzogtum Berg) หรือ แกรนด์ดัชชีแบร์คและเคลเวอ เป็นแกรนด์ดัชชีที่จัดตั้งขึ้นในปี ค.ศ. 1806 โดยจักรพรรดินโปเลียนที่ 1หลังจากที่พระองค์ได้รับชัยชนะในยุทธการที่เอาส์เทอร์ลิทซ์ (ค.ศ. 1805) บนดินแดนระหว่างจักรวรรดิฝรั่งเศสที่หนึ่งที่แม่น้ำไรน์และราชอาณาจักรเว็สท์ฟาเลิน
ประวัติศาสตร์

การผนวกดินแดนดัชชียือลิช ของฝรั่งเศสในช่วงสงครามปฏิวัติฝรั่งเศสในปีค.ศ. 1794 ทำให้ดัชชียือลิชและแบร์คแยกออกจากกันอีกครั้ง โดยดัชชีทั้งสองแห่งถูกปกครองร่วมประมุขโดยดยุกแห่งพาลาทิเนต-นอยบูร์กแห่งราชวงศ์วิทเทิลส์บัคตั้งแต่ ค.ศ. 1614  ในปี ค.ศ. 1803 รัชทายาทแห่งพาลาทิเนต-นอยบูร์ก เจ้านครรัฐผู้คัดเลือกชาวบาวาเรียน พระเจ้ามัคซีมีลีอานที่ 1 โยเซ็ฟ แห่งบาวาเรียทรงแยกดัชชีแบร์คที่เหลือออกจากดินแดนบาวาเรียอื่นๆ ของตน และมอบให้กับดยุกวิลเฮล์มแห่งพาลาทิเนต-ซไวบรึคเคิน-เบียร์เคนเฟลด์-เกลนเฮาเซน พระภาดาของพระองค์ให้เป็นผู้ดูแล ทำให้ดินแดนตกอยู่ภายใต้การปกครองของสายราชวงศ์วิทเทลส์บัค
ในปี ค.ศ. 1806 ในการปรับโครงสร้างเยอรมนีซึ่งเกิดจากการยุบจักรวรรดิโรมันอันศักดิ์สิทธิ์ มัคซีมีลีอานที่ 1 โยเซ็ฟ ซึ่งขณะนี้เป็นกษัตริย์แห่งบาวาเรีย ได้ยกแบร์คให้กับนโปเลียนเพื่อแลกกับ เมื่อวันที่ 15 มีนาคม พ.ศ. 2349 จักรพรรดิฝรั่งเศสได้ให้เบิร์กอยู่ภายใต้การปกครองของฌออากีม มูว์รา พระเชษฐภาดาของเขา ซึ่งรวมถึงดินแดนของ อดีตดัชชีเคลเวอซึ่งเคยเป็นดินแดนของปรัสเซียทางตะวันออกของแม่น้ำไรน์ด้วย ตราอาร์มของมูว์ราผสมผสานสิงโตแดงแห่งแบร์คเข้ากับตราอาร์มของเคลเวอและยังมีกระบองและสมอเรือเนื่องด้วยตำแหน่งของมูว์ราซึ่งเป็นจอมพลแห่งจักรวรรดิและจอมพลเรือแห่งฝรั่งเศส เนื่องจากเป็นพระสวามีของพระกนิษฐาของนโปเลียน มูว์ราจึงมีสิทธิ์ใช้สัญลักษณ์นกอินทรีจักรพรรดิด้วย เมื่อวันที่ 12 กรกฎาคม ค.ศ. 1806 มูว์ราเข้าร่วมสมาพันธรัฐแห่งแม่น้ำไรน์และได้รับตำแหน่ง   แกรนด์ดยุก ดินแดนของเขายังถูกขยายใหญ่ขึ้นด้วยการผนวกเคาน์ตีมาร์ค ราชรัฐมุขนายกแห่งมึนส์เทอร์ นครดอร์ทมุนท์ และดินแดนเล็กๆ น้อยๆ จำนวนมากในเขตปกครองไรน์ต่ำ-เว็สท์ฟาเลิน
มูว์ราออกจากแกรนด์ดัชชีในปี ค.ศ. 1808 เพื่อดำรงตำแหน่งใหม่ในฐานะกษัตริย์แห่งราชอาณาจักรนาโปลีแต่เขายังคงดำรงตำแหน่งแกรนด์ดยุคต่อไป ในตอนแรกแบร์คถูกปกครองโดยตรงจากนโปเลียนในฐานะรัฐร่วมประมุข ในปี ค.ศ. 1809 นโปเลียนได้แต่งตั้งเจ้าชายนโปเลียน หลุยส์ โบนาปาร์ต (พ.ศ. 2347–2374) พระภาติยะของพระองค์ ซึ่งเป็นพระโอรสองค์โตของหลุยส์ โบนาปาร์ต พระอนุชาของนโปเลียนซึ่งเป็นกษัตริย์แห่งฮอลแลนด์ ให้เป็นแกรนด์ดยุกแห่งแบร์ค ข้าราชการฝรั่งเศสภายใต้การนำของปิแอร์ หลุยส์ โรเดอเรอร์ บริหารดินแดนภายในนามของพระองค์ เป็นเวลาเก้าวันในเดือนกรกฎาคม ค.ศ. 1810 แกรนด์ ดยุค นโปเลียน หลุยส์ ยังทรงปกครองราชอาณาจักรฮอลแลนด์ในฐานะรัฐร่วมประมุขแต่เป็นระยะเวลาเพียงสั้นๆ ก่อนที่กองทหารฝรั่งเศสเคลื่อนเข้ามาในราชอาณาจักรและควบรวมเข้ากับฝรั่งเศส
รัฐอยู่ในภาวะเศรษฐกิจถดถอยอย่างต่อเนื่องตั้งแต่ก่อตั้งมา ส่วนใหญ่นั้นเป็นเพราะการกีดกันภาคพื้นทวีปของนโปเลียน ซึ่งทำให้เกิดการปฏิวัติและลุกฮือขึ้นหลายครั้ง การดำรงอยู่อันสั้นของแกรนด์ดัชชีสิ้นสุดลงเมื่อกองกำลังฝรั่งเศสถอนทัพกลับจากยุทธการในเยอรมันในปี ค.ศ. 1813 จากนั้นดินแดนดังกล่าวจึงถูกปกครองโดยปรัสเซีย ซึ่งได้ผนวก      แกรนด์ดัชชีอย่างเป็นทางการตามพระราชบัญญัติสุดท้ายของการประชุมใหญ่แห่งเวียนนาในปี ค.ศ. 1815 แบร์คกลายเป็นส่วนหนึ่งของแคว้นยือลิช-เคลเวอ-แบร์ค และดินแดนทางตะวันออกของมึนสเทอร์และมาร์คก็รวมเข้าเป็นแคว้นเว็สท์ฟาเลินปัจจุบันดินแดนดังกล่าวเป็นส่วนหนึ่งของประเทศเยอรมนี
ตราแผ่นดิน

ตราแผ่นดินแกรนด์ดัชชีแบร์ค (ค.ศ. 1806–1808)
ตราแกรนด์ดัชชีแบร์ค (ค.ศ. 1807)
ตราแผ่นดินแกรนด์ดัชชีแบร์ค (ค.ศ. 1809–1813)
ความผิดต่อองค์พระมหากษัตริย์

จอห์น บูล ผายลมใส่พระบรมสาทิสลักษณ์ของพระเจ้าจอร์จที่ 3 แห่งสหราชอาณาจักร, ค.ศ.1798
ความผิดต่อองค์พระมหากษัตริย์ หรือภาษาพูดว่า การหมิ่นพระบรมเดชานุภาพ (ฝรั่งเศส: lèse majesté; ละติน: laesa maiestas; อังกฤษ: lese majesty หรือ leze majesty) เป็นการหมิ่นประมาท (libel) พระมหากษัตริย์ โดยเป็นการประสงค์ร้ายต่อพระเกียรติยศหรือเกียรติของรัฐ
การกระทำดังกล่าวถูกจัดว่าเป็นอาชญากรรมนับตั้งแต่สมัยสาธารณรัฐโรมัน ซึ่งในเวลานั้นจักรพรรดิทรงเป็นอันหนึ่งเดียวกันกับรัฐโรมัน (จักรพรรดิไม่ได้เป็นพระมหากษัตริย์อย่างเป็นทางการ) และโดยเฉพาะอย่างยิ่งมีผลกับการประสงค์ร้ายต่อพระองค์ ถึงแม้ว่าทางกฎหมายแล้ว "princeps civitatis" (บรรดาศักดิ์อย่างเป็นทางการของจักรพรรดิ ซึ่งหมายถึง "พลเมืองหมายเลขหนึ่ง") จะไม่เคยเป็นองค์รัฎฐาธิปัตย์เลยก็ตาม เนื่องจากสาธารณรัฐไม่เคยถูกยุบยกเลิกไปอย่างเป็นทางการ จักรพรรดิทรงถูกบูชาเป็นสมมุติเทพ ซึ่งในช่วงแรก ๆ มีเฉพาะในช่วงหลังสวรรคตไปแล้วเท่านั้น แต่ต่อมาได้รวมไปถึงจักรพรรดิที่กำลังทรงครองราชย์อยู่ในปัจจุบันด้วย และทรงได้รับการคุ้มครองทางกฎหมายซึ่งจัดไว้สำหรับความเป็นเทพเจ้าตามพิธีปฏิบัติของรัฐ ต่อมาเมื่อโรมันเปลี่ยนมานับถือศาสนาคริสต์ การปกครองแบบมีพระมหากษัตริย์เป็นประมุขก็ได้รับการยอมรับ
ในกรอบความหมายอย่างแคบ การกระทำอันเป็นการประสงค์ร้ายต่อพระมหากษัตริย์เริ่มมีขึ้นในราชอาณาจักรในทวีปยุโรปที่ก่อตั้งขึ้นในยุคกลางตอนต้น ต่อมายุโรปสมัยศักดินา อาชญากรรมหลายอย่างถูกจัดให้เป็นการหมิ่นพระบรมเดชานุภาพถึงแม้ว่าการกระทำนั้นจะไม่มีเจตนาต่อต้านพระมหากษัตริย์เลยก็ตาม อย่างเช่น การปลอมเหรียญกษาปณ์ เนื่องจากเหรียญนั้นมีพระฉายาลักษณ์ และ/หรือ ตราแผ่นดิน
อย่างไรก็ตาม นับตั้งแต่การสิ้นสุดของระบอบสมบูรณาญาสิทธิราชย์ในประเทศส่วนใหญ่ การกระทำดังกล่าวถูกมองว่าเป็นอาชญากรรมน้อยลง ถึงแม้ว่าพฤติการณ์ที่คล้ายกันแต่มีเจตนามุ่งร้ายกว่าจะถูกมองว่าเป็นกบฏได้
ปัจจุบันเมื่อสาธารณรัฐได้ถือกำเนิดขึ้นเป็นมหาอำนาจในโลกสมัยใหม่แล้ว อาชญากรรมที่คล้ายคลึงกันนี้อาจเป็นการประสงค์ร้ายต่อประมุขของรัฐแทนเช่น ในประเทศเยอรมนี สวิตเซอร์แลนด์ และโปแลนด์ที่เป็นสาธารณรัฐ การหมิ่นประมาทประมุขต่างประเทศเป็นสิ่งที่ผิดกฎหมาย ในประเทศตุรกีผู้หมิ่นประมาทนายพลอตาเติร์กผู้ก่อตั้งสาธารณรัฐตุรกีต้องรับโทษจำคุกหนึ่งถึงสามปี
ต่างประเทศ > ยูโรป > เดนมาร์ก

การดูหมิ่นหรือหมิ่นประมาทกษัตริย์เดนมาร์กเป็นความผิดอาญา โดยพิจารณาเป็นเหตุฉกรรจ์ของความผิดฐานดูหมิ่นหรือหมิ่นประมาท ทั้งนี้ อาศัยอำนาจตามมาตรา 268 แห่งประมวลกฎหมายอาญาเดนมาร์ก ที่กำหนดว่าบุคคลใดว่าร้ายผู้อื่นโดยไม่สามารถพิสูจน์ได้ว่าเป็นความจริงอาจถูกจำคุกสูงสุด 2 ปี ประกอบมาตรา 115 ซึ่งกำหนดว่า หากเป็นการดูหมิ่นหรือหมิ่นประมาทกษัตริย์เดนมาร์ก โทษดังกล่าวจะเพิ่มขึ้น 2 เท่า (เท่ากับว่ามีโทษจำคุกไม่เกิน 4 ปี) และหากเป็นการกระทำต่อพระราชินีและรัชทายาทให้เพิ่มโทษดังกล่าวกึ่งหนึ่ง (เท่ากับว่ามีโทษจำคุกไม่เกิน 3 ปี)
ต่างประเทศ > ยูโรป > นอร์เวย์

การดูหมิ่นหรือหมิ่นประมาทกษัตรินอร์เวย์ไม่ถือเป็นความผิดทางอาญาในประเทศนอร์เวย์ตามประมวลกฎหมายอาญานอร์เวย์ ตั้งแต่วันที่ 1 ตุลาคม พ.ศ. 2558
ทั้งนี้ ในครั้งที่การดูหมิ่นหรือหมิ่นประมาทกษัตรินอร์เวย์เป็นความผิดทางอาญานั้น ประมวลกฎหมายอาญา พ.ศ. 2445 มาตรา 101 กำหนดโทษอาญาเป็นโทษปรับหรือจำคุกไม่เกิน 5 ปี แต่มาตรา 103 กำหนดเพิ่มเติมว่าการดำเนินคดีต้องได้รับพระราชโองการจากกษัตริย์
ต่างประเทศ > ยูโรป > เนเธอร์แลนด์

ประเทศเนเธอร์แลนด์เคยมีกฎหมายเกี่ยวกับความผิดฐานดูหมิ่นหรือหมิ่นประมาทกษัตริย์โดยเฉพาะบัญญัติไว้ในประมวลกฎหมายอาญาเนเธอร์แลนด์ มาตรา 111 ซึ่งกำหนดว่าผู้ใดดูหมิ่นหรือหมิ่นประมาทกษัตริย์มีโทษจำคุกได้สูงสุด 5 ปี และมาตรา 112 ซึ่งกำหนดว่าการดูหมิ่นหรือหมิ่นประมาทพระราชินี รัชทายาท หรือคู่สมรสของรัชทายาท มีโทษจำคุกสูงสุด 4 ปี
อย่างไรก็ตาม กฎหมายนี้ถูกยกเลิกเมื่อวันที่ 1 มกราคม พ.ศ. 2563 ส่งผลให้การดูหมิ่นหรือหมิ่นประมาทกษัตริย์ พระมเหสี รัชทายาทหรือมเหสี หรือผู้สำเร็จราชการแทนพระองค์ ได้รับโทษเช่นเดียวกับการดูหมิ่นหรือหมิ่นประมาทเจ้าพนักงาน
ต่างประเทศ > ยูโรป > เบลเยียม

การดูหมิ่นหรือหมิ่นประมาทกษัตริย์เบลเยียมเป็นความผิดอาญา ตาม Law of 6 April 1847 on Offence toward the King มีโทษจำคุกตั้งแต่ 6 เดือนถึง 3 ปี และปรับ ส่วนการดูหมิ่นหรือหมิ่นประมาทสมาชิกราชวงศ์ มีโทษจำคุกตั้งแต่ 3 เดือนถึง 2 ปี และปรับ
ต่างประเทศ > ยูโรป > สวีเดน

การดูหมิ่นหรือหมิ่นประมาทกษัตริย์และสมาชิกราชวงศ์สวีเดนเป็นความผิดทางอาญาตามมาตรา 2 หมวด 18 แห่งประมวลกฎหมายอาญาสวีเดน โดยมีโทษจำคุกสูงสุดไม่เกิน 4 ปี หรือหากเป็นกรณีร้ายแรง มีโทษจำคุกสูงสุดไม่เกิน 6 ปี
ต่างประเทศ > ยูโรป > สเปน

การดูหมิ่นหรือหมิ่นประมาทกษัตริย์สเปนเป็นความผิดอาญา ตามมาตรา 490 (3) แห่งประมวลกฎหมายอาญาสเปน ที่กำหนดว่าการใส่ร้ายหรือหมิ่นประมาทกษัตริย์หรือรัชทายาท พระมเหสี มีโทษจำคุกตั้งแต่ 6 เดือน ถึง 2 ปี ในกรณีร้ายแรง หากไม่ร้ายแรงให้พิจารณาเปรียบเทียบปรับ 6 เดือน ถึง 2 ปี ทั้งนี้
การดูหมิ่นหรือหมิ่นประมาทอื่นใดต่อสมาชิกราชวงศ์พระองค์อื่น ๆ มีโทษปรับตั้งแต่ 4 ถึง 20 เดือน ทั้งนี้ ตามมาตรา 491 (1) แห่งประมวลกฎหมายอาญาสเปน
ต่างประเทศ > ยูโรป > สหราชอาณาจักร

บทความหลัก: พระราชบัญญัติความผิดอาญาฐานเป็นกบฏ ค.ศ. 1848
พระราชบัญญัติความผิดอาญาฐานเป็นกบฏ ค.ศ. 1848 เป็นบทบัญญัติแห่งกฎหมายในลักษณะที่ใกล้เคียงที่สุดของความผิดต่อองค์พระมหากษัตริย์ที่บังคับใช้อยู่ในสหราชอาณาจักรในปัจจุบัน อย่างไรก็ตาม ไม่มีการนำพระราชบัญญัติดังกล่าวมาใช้พิจารณาตั้งแต่ปี 1897
ในส่วนของประเทศสกอตแลนด์นั้น ได้มีการยกเลิกกฎหมายอาญาที่ว่าด้วยความผิดฐานปลุกระดมและดูหมิ่นประมุขของรัฐ (sedition and leasing-making) เมื่อ ค.ศ. 2010
ดูเพิ่ม

ความผิดต่อองค์พระมหากษัตริย์ไทย
การหมิ่นประมาท (กฎหมายไทย)
มาตรา 301 (ประมวลกฎหมายอาญาตุรกี)
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น
ฅนไฟบิน

| ฅนไฟบิน |
| --- | --- |
กำกับ: เฉลิม วงค์พิมพ์
อำนวยการสร้าง: ปรัชญา ปิ่นแก้ว
นักแสดงนำ: ชูพงษ์ ช่างปรุง พันนา ฤทธิไกร
ผู้จัดจำหน่าย: สหมงคลฟิล์มอินเตอร์เนชั่นแนล แม็กโนเลียพิคเจอร์ส
วันฉาย: 21 ธันวาคม พ.ศ. 2549
ประเทศ: ไทย
ภาษา: ไทย
ฅนไฟบิน เป็นภาพยนตร์ไทยแนวศิลปะการต่อสู้ตะวันตก ปี 2549 กำกับโดยเฉลิม วงค์พิมพ์ นำแสดงโดยชูพงษ์ ช่างปรุง
เนื้อเรื่อง

เรื่องราวเกิดขึ้นในช่วงทศวรรษ 1890 ในสยาม เซียงเป็นนักมวยไทยผู้เชี่ยวชาญเรื่องบั้งไฟเติบโตในวัดซึ่งขโมยควายที่ขโมยมาจากชาวนาในภาคอีสานที่ยากจนโดยนายฮ้อยกลับคืนให้เจ้าของ เขากำลังตามหาชายที่มีรอยสักบนหน้าอกซึ่งเป็นคนที่ฆ่าพ่อและแม่ของเขา
ขุนนางท้องถิ่นคนหนึ่งชื่อ พระยาแหว่ง ต้องการสร้างตลาดสำหรับรถแทรกเตอร์ไอน้ำของเขา เขาจึงจ้างนักโทษร่างใหญ่และโจรให้ไปเผาบ้านไร่ร่วมพ่อมดดำระหว่างฆ่าพ่อค้าแม่ค้าวัวทั้งหมด จับชาวนาเป็นตัวประกันที่บริเวณนอกฟาร์ม และต้อนควายทั้งหมดไปฆ่า ทำให้ชาวนาสูญเสียควายที่จำเป็นสำหรับปลูกข้าว ในที่สุด ลูกน้องของพระยาแหว่งก็ต้องเผชิญหน้ากับนายฮ้อยสิงห์พ่อค้าวัวผู้มีพลังเหนือธรรมชาติและมีรอยสักบนหน้าอก รอยสักดึงดูดความสนใจของเซียงและในขณะที่โจรพยายามขโมยฝูงวัวของสิงห์ เซียงได้เผชิญหน้ากับสิงห์ในช่วงสั้น ๆ
พระยาแหว่งไปปรึกษานายฮ้อยดำ อดีตคู่หูของสิงห์ ซึ่งถูกสาปให้ทนแสงแดดไม่ได้เพียงชั่วขณะ ก่อนและหาทางเอาชนะสิงห์ด้วยการหาทางล้างคำสาปของสิงห์ นายฮ้อยดำบอกว่าวิธีเดียวที่จะทำลายวิชาอาคมของเขาได้คือการใช้เลือดประจำเดือนของสาวพรหมจรรย์อย่าง อีสาว ลูกสาวของนายฮ้อยดำ พวกเขาได้ขอความช่วยเหลือจากเซียง โดยที่พระยาแหว่งแกล้งทำเป็นเด็กกำพร้าเช่นเดียวกับเซียง และทั้งหมดก็ร่วมมือกันวางแผนดักโจมตีสิงห์ อย่างไรก็ตาม นายฮ้อยดำเปิดเผยว่าแท้จริงแล้วเขาคือคนที่ฆ่าพ่อแม่ของเซียง เซียงและสิงห์ที่เสื่อมเวทมนตร์สามารถหลบหนีไปได้
ในบ้านของพระยาแหว่ง นายฮ้อยดำยังเปิดเผยอีกว่าอีสาวไม่ใช่ลูกของเขา แต่เป็นทารกที่เขาจับตัวไป และตั้งใจจะข่มขืนเธอเพื่อให้สิงห์เสื่อมเวทมนตร์ไปตลอดกาล พระยาแหว่งวางยาพิษนายฮ้อยดำ แต่นายฮ้อยดำกลับเข้าสิงร่างของพระยาแหว่งเสียเอง เซียงบุกโจมตีบ้านของพระยาแหว่งและเอาชนะเหล่าโจรได้ แต่เขาไม่สามารถเอาชนะนายฮ้อยดำได้ และจนกระทั่งสิงห์ฟื้นคืนพลังของเขาและมอบเครื่องรางที่ดึงออกมาจากอกของเขาให้เซียง การต่อสู้จึงเริ่มสูสี สิงห์ที่อ่อนแอลงตายในการดวลกับดำ แต่เซียงเอาชนะนายฮ้อยดำที่ถูกดวงจิตของพระยาแหว่งคอยขัดขวาง ท้ายที่สุด เซียงและอีสาวก็ใช้บั้งไฟยิงใส่รถแทรกเตอร์ของพระยาแหว่ง จนระเบิดและสังหารตัวร้ายทั้งสองคนไปพร้อมกัน
นักแสดง

ชูพงษ์ ช่างปรุง รับบทเป็น เซียง
พุฒิพงศ์ ศรีวัฒน์ รับบทเป็น พระยาแหว่ง
สมเดช แก้วลือ รับบทเป็น จอมโจร
สามารถ พยัคฆ์อรุณ รับบทเป็น นายฮ้อยสิงห์
พันนา ฤทธิไกร รับบทเป็น นายฮ้อยดำ
กัญญาภัค สุวรรณกูฏ รับบทเป็น อีสาว
งานสร้าง

ชื่อเดิมของภาพยนตร์เรื่องนี้คือตะบันไฟ แต่ถูกเปลี่ยนชื่อเป็น ฅนไฟบิน โดยสมศักดิ์ เตชะรัตนประเสริฐ หรือ เสี่ยเจียง ประธานเจ้าหน้าที่บริหารบริษัทสหมงคลฟิล์ม อินเตอร์เนชั่นแนล ซึ่งต้องการให้ชื่อภาพยนตร์คล้ายกับชื่อภาษาไทยของภาพยนตร์เรื่อง The Promise ของเฉิน ข่ายเกอ ซึ่งก็คือ คนม้าบิน ฅนไฟบินแปลว่า "คนขี่บั้งไฟที่บินได้" ฅน ยังสะกดด้วยอักษร ฅ ซึ่งเลิกใช้ไปแล้วโดยคาดว่ายังคงใช้อยู่ในช่วงเวลาที่เกิดเหตุการณ์นี้ แต่ได้ถูกแทนที่ด้วย ค ในภายหลัง
ชื่อภาษาอังกฤษได้รับการเปลี่ยนด้วยเช่นกันเป็น Dynamite Warrior เนื่องจากภาพยนตร์ถูกขายให้กับแม็กโนเลียพิคเจอร์ส ซึ่งเป็นผู้จัดจำหน่ายในอเมริกา
ในประเทศไทยชื่อภาษาอังกฤษคือ Fire Warriors
ภาพยนตร์เรื่องนี้ถ่ายทำโดยใช้ทีมนักแสดงและทีมงานชาวอีสานทั้งหมด ถ่ายทำเป็นเวลาหลายเดือนในหมู่บ้านเล็ก ๆ แห่งหนึ่งในอำเภอภูเวียง จังหวัดขอนแก่น “ด้วยควายกว่าร้อยตัวในหมู่บ้าน จึงทำให้ที่นี่เป็นฉากหลังที่สมบูรณ์แบบสำหรับภาพยนตร์เรื่องนี้” เดี่ยว ชูพงษ์ กล่าวในการสัมภาษณ์
ดูเพิ่ม

บุญบั้งไฟ
แหล่งข้อมูลอื่น

ฅนไฟบิน (2549) ที่ฐานข้อมูลภาพยนตร์และละครไทย
อำเภอโซ่พิสัย

| อำเภอโซ่พิสัย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe So Phisai
คำขวัญ: หลวงพ่อพระแสน ดินแดนน้ำใส หาดหินคำไผ่ ยอใหญ่ท่าหลี่
แผนที่จังหวัดบึงกาฬ เน้นอำเภอโซ่พิสัย
พิกัด: 18°4′42″N 103°26′36″E﻿ / ﻿18.07833°N 103.44333°E﻿ / 18.07833; 103.44333
ประเทศ:  ไทย
จังหวัด: บึงกาฬ
พื้นที่
 • ทั้งหมด: 985.262 ตร.กม. (380.412 ตร.ไมล์)
ประชากร (2567)
 • ทั้งหมด: 70,908 คน
 • ความหนาแน่น: 71.97 คน/ตร.กม. (186.4 คน/ตร.ไมล์)
รหัสไปรษณีย์ : 38170
รหัสภูมิศาสตร์: 3803
ที่ตั้งที่ว่าการ: ที่ว่าการอำเภอโซ่พิสัย ถนนปากคาด-พรเจริญ ตำบลโซ่ อำเภอโซ่พิสัย จังหวัดบึงกาฬ 38170
 ส่วนหนึ่งของสารานุกรมประเทศไทย
โซ่พิสัย  เป็นอำเภอหนึ่งของจังหวัดบึงกาฬซึ่งแยกออกมาจากจังหวัดหนองคายตามพระราชบัญญัติตั้งจังหวัดบึงกาฬ พ.ศ. 2554 อันมีผลใช้บังคับตั้งแต่วันที่ 23 มีนาคม 2554 เป็นต้นไป
ประวัติ

คำว่า “โซ่” หมายถึง ชนเผ่าหนึ่ง ที่ได้อพยพจากทางภาคเหนือของประเทศสาธารณรัฐประชาธิปไตยประชาชนลาว ได้เข้ามาอาศัยอยู่ในพื้นที่ปัจจุบัน ประมาณ 250 ปี โดยชนกลุ่มดังกล่าวเรียกตนเองว่าชาวโซ่หรือไทโซ่ เดิมบ้านโซ่ ขึ้นตรงต่อเมืองโพนพิสัย จนกระทั่งสมัยรัชกาลที่ 5 บ้านโซ่ได้รับยกระดับฐานะเป็นตำบล และเป็นตั้งเป็นกิ่งอำเภอโซ่พิสัยในปี พ.ศ. 2515  จนกระทั่งเป็นอำเภอโซ่พิสัย ตามลำดับ
วันที่ 7 มีนาคม 2510 ตั้งตำบลศรีชมภู แยกออกจากตำบลโซ่ ตั้งตำบลหนองพันทา แยกออกจากตำบลโซ่
วันที่ 1 มีนาคม 2515 แยกพื้นที่ตำบลโซ่ ตำบลศรีชมภู และตำบลหนองพันทา จากอำเภอโพนพิสัย มาตั้งเป็น กิ่งอำเภอโซ่พิสัย และให้ขึ้นการปกครองกับอำเภอโพนพิสัย
วันที่ 13 เมษายน 2520 ยกฐานะจากกิ่งอำเภอโซ่พิสัย อำเภอโพนพิสัย เป็น อำเภอโซ่พิสัย
วันที่ 1 สิงหาคม 2521 ตั้งตำบลคำแก้ว แยกออกจากตำบลโซ่
วันที่ 5 กุมภาพันธ์ 2523 จัดตั้งสุขาภิบาลโซ่พิสัย ในท้องที่บางส่วนของหมู่ที่ 1,2,3,4,13,16 ตำบลโซ่
วันที่ 11 พฤษภาคม 2525 ตั้งตำบลบัวตูม แยกออกจากตำบลหนองพันทา
วันที่ 23 มิถุนายน 2530 ตั้งตำบลถ้ำเจริญ แยกออกจากตำบลศรีชมภู
วันที่ 29 กรกฎาคม 2534 ตั้งตำบลเหล่าทอง แยกออกจากตำบลหนองพันทา
วันที่ 25 พฤษภาคม 2542 ยกฐานะจากสุขาภิบาลโซ่พิสัย เป็นเทศบาลตำบลโซ่พิสัย ด้วยผลของกฎหมาย
วันที่ 22 มีนาคม 2554 แยกพื้นที่อำเภอบึงกาฬ อำเภอโซ่พิสัย อำเภอบุ่งคล้า อำเภอบึงโขงหลง อำเภอปากคาด อำเภอพรเจริญ และอำเภอศรีวิไล จังหวัดหนองคาย มาตั้งเป็น จังหวัดบึงกาฬ และเปลี่ยนชื่ออำเภอบึงกาฬ เป็นอำเภอเมืองบึงกาฬ
ที่ตั้งและอาณาเขต

อำเภอโซ่พิสัยมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอปากคาดและอำเภอเมืองบึงกาฬ
ทิศตะวันออก ติดต่อกับอำเภอเมืองบึงกาฬและอำเภอพรเจริญ
ทิศใต้ ติดต่อกับอำเภอบ้านม่วง (จังหวัดสกลนคร) และอำเภอเฝ้าไร่ (จังหวัดหนองคาย)
ทิศตะวันตก ติดต่อกับอำเภอเฝ้าไร่และอำเภอรัตนวาปี (จังหวัดหนองคาย)
การแบ่งเขตการปกครอง > การปกครองส่วนภูมิภาค

อำเภอโซ่พิสัยแบ่งเขตการปกครองย่อยออกเป็น 7 ตำบล 95 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | โซ่ | So | 18 | 16,164 |
| 2. | หนองพันทา | Nong Phan Tha | 12 | 8,924 |
| 3. | ศรีชมภู | Si Chomphu | 16 | 12,906 |
| 4. | คำแก้ว | Kham Kaeo | 13 | 10,002 |
| 5. | บัวตูม | Bua Tum | 14 | 9,488 |
| 6. | ถ้ำเจริญ | Tham Charoen | 12 | 8,427 |
| 7. | เหล่าทอง | Lao Thong | 10 | 5,668 |
การแบ่งเขตการปกครอง > การปกครองส่วนท้องถิ่น

ท้องที่อำเภอโซ่พิสัยประกอบด้วยองค์กรปกครองส่วนท้องถิ่นจำนวน 8 แห่ง ได้แก่
เทศบาลตำบลโซ่พิสัย  ครอบคลุมพื้นที่บางส่วนของตำบลโซ่
องค์การบริหารส่วนตำบลโซ่  ครอบคลุมพื้นที่ตำบลโซ่ (เฉพาะนอกเขตเทศบาลตำบลโซ่พิสัย)
องค์การบริหารส่วนตำบลหนองพันทา  ครอบคลุมพื้นที่ตำบลหนองพันทาทั้งตำบล
องค์การบริหารส่วนตำบลศรีชมภู  ครอบคลุมพื้นที่ตำบลศรีชมภูทั้งตำบล
องค์การบริหารส่วนตำบลคำแก้ว  ครอบคลุมพื้นที่ตำบลคำแก้วทั้งตำบล
องค์การบริหารส่วนตำบลบัวตูม  ครอบคลุมพื้นที่ตำบลบัวตูมทั้งตำบล
องค์การบริหารส่วนตำบลถ้ำเจริญ  ครอบคลุมพื้นที่ตำบลถ้ำเจริญทั้งตำบล
องค์การบริหารส่วนตำบลเหล่าทอง  ครอบคลุมพื้นที่ตำบลเหล่าทองทั้งตำบล
สถานศึกษา

โรงเรียนโซ่พิสัยพิทยาคม
โรงเรียนโนนคำพิทยาคม
วิทยาลัยเทคโนโลยีโซ่พิสัย
โรงเรียนอนุบาลรัชดา
โรงเรียนอนุบาลโซ่พิสัย
โรงเรียนศรีชมภูวิทยา
โรงเรียนบ้านไทรงามโนนภูดิน
โรงเรียนบ้านเหล่าทองหลาง
โรงเรียนบ้านซำบอน
โรงเรียนบ้านคำไผ่
โรงเรียนโพนทองประชาสรรค์
พรรคไทยก้าวหน้า (พ.ศ. 2565)

| พรรคไทยก้าวหน้า  |
| --- | --- |

หัวหน้า: วัชรพล บุษมงคล
เลขาธิการ: ว่าง
เหรัญญิก: มลฤดี ดวงศรี
นายทะเบียนสมาชิก: ศตภพ อานไทสง
กรรมการบริหาร: วัชรินทร์ ศรีถาพร วุฒิชัย จุลวงศ์ ฉัตรชัย คำใส อภิญญา พิมพ์ทอง ไกรสิทธิ์ พิรุณ ปณิษ รุ่งตรานนท์ สมชาย ยนวิลาศ ธีระศักดิ์ อริยะอรชุน เสฐียรพงษ์ สำแดงสุข พรีม นิสสัยพันธุ์ พิมลแข กองแก้ว ลำโขง ธารธนศักดิ์
ประธานที่ปรึกษา: พลเอกสิทธิ์ สิทธิมงคล
คำขวัญ: ยึดมั่น ส่งเสริม ศรัทธาการปกครองในระบบประชาธิปไตย
ก่อตั้ง: 1 กรกฎาคม พ.ศ. 2565 (2 ปี)
ที่ทำการ: 84-84/2 หมู่ 5 ถ.บ้านกล้วย-ไทรน้อย ตำบลไทรน้อย อำเภอไทรน้อย จังหวัดนนทบุรี
สมาชิกภาพ: 5,821 คน
อุดมการณ์: ประชาชนคือผู้ทรงอำนาจสูงสุด
สภาผู้แทนราษฎร: 1 / 495 
เว็บไซต์
https://thaiprogressparty.wordpress.com/
การเมืองไทย   รายชื่อพรรคการเมือง การเลือกตั้ง
พรรคไทยก้าวหน้า เป็นพรรคการเมืองที่ก่อตั้งพรรคเมื่อ พ.ศ. 2565 ปัจจุบันวัชรพล บุษมงคล เป็นหัวหน้า มีสมาชิกสภาผู้แทนราษฎรจำนวน 1 คน
ประวัติ

พรรคไทยก้าวหน้าจดทะเบียนก่อตั้งพรรคตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เป็นลำดับที่ 7/2565 เมื่อวันที่ 1 กรกฎาคม พ.ศ. 2565 โดยมีนายวัชรพล บุษมงคล อดีตเลขาธิการพรรคแทนคุณแผ่นดิน เป็นหัวหน้าพรรค และมีนายภูมินทร์ วรปัญญา ญาติของนายนิยม วรปัญญา อดีตสมาชิกสภาผู้แทนราษฎรจังหวัดลพบุรี (ซึ่งปัจจุบันเสียชีวิตแล้ว) ซึ่งเคยเป็นเลขานุการ ส.ส. ของนายนิยม อดีตคณะทำงานที่ปรึกษารัฐมนตรีหลายกระทรวง เป็นเลขาธิการพรรคคนแรก มีที่ทำการพรรคแห่งแรกอยู่ที่ 57 ถนนรัตนาธิเบศร์ ตำบลบางกระสอ อำเภอเมืองนนทบุรี จังหวัดนนทบุรี โดยใช้เครื่องหมายมีลักษณะเป็นริ้วสีน้ำเงิน และริ้วสีแดงซ้อนกัน ในลักษณะช้อนขึ้นรองรับอักษรภาษาไทยสีน้ำเงินคําว่า “พรรคไทยก้าวหน้า” ทั้งหมดอยู่บนพื้นสีขาว
ต่อมาเมื่อวันที่ 8 ธันวาคม พ.ศ. 2565 ภูมินทร์ได้ลาออกจากสมาชิกและเลขาธิการพรรคไทยก้าวหน้า และเมื่อวันที่ 13-17 มีนาคม พ.ศ. 2566 มีกรรมการบริหารพรรคไทยก้าวหน้าลาออกจากสมาชิกเกินครึ่งหนึ่ง ทำให้คณะกรรมการบริหารพรรคที่เหลือพ้นจากตำแหน่งทั้งคณะ ต่อมาเมื่อวันที่ 26 มีนาคม พ.ศ. 2566 พรรคไทยก้าวหน้าได้จัดประชุมใหญ่สามัญประจำปี ครั้งที่ 1/2566 เพื่อแก้ไขข้อบังคับพรรคและเลือกตั้งคณะกรรมการบริหารพรรคชุดใหม่ โดยที่ประชุมได้เลือกวัชรพลกลับมาดำรงตำแหน่งหัวหน้าพรรคตามเดิม ส่วนเลขาธิการพรรคเป็นของภูชิสส์ ศรีเจริญ
ต่อมาเมื่อวันที่ 3 สิงหาคม พ.ศ. 2566 พรรคไทยก้าวหน้าได้จับมือกับพรรคการเมืองขนาดเล็กที่ไม่ได้ที่นั่งในสภาอีก 4 พรรคคือพรรคทางเลือกใหม่, พรรคภาคีเครือข่ายไทย, พรรคประชากรไทย และพรรคไทยชนะ ออกแถลงการณ์ร่วมกันเพื่อสนับสนุนการจัดตั้งรัฐบาลโดยเร็วที่สุด
พรรคไทยก้าวหน้าเริ่มเป็นที่ถูกพูดถึงอย่างกว้างขวางหลังจากที่นายไชยามพวาน มั่นเพียรจิตต์ หรือ ปูอัด อดีตสมาชิกสภาผู้แทนราษฎรกรุงเทพมหานครของพรรคก้าวไกล ซึ่งถูกขับออกจากพรรคจากกรณีคุกคามทางเพศ ย้ายเข้ามาสังกัดเมื่อวันที่ 28 พฤศจิกายน พ.ศ. 2566 ทำให้นายไชยามพวานเป็นสภาผู้แทนราษฎรคนแรกและคนเดียวของพรรคไทยก้าวหน้าในปัจจุบัน
ต่อมาเมื่อวันที่ 29 เมษายน พ.ศ. 2567 พรรคไทยก้าวหน้าได้จัดประชุมใหญ่สามัญประจำปี ครั้งที่ 1/2567 โดยมีไชยามพวานเข้าร่วมงานด้วย ซึ่งในการประชุมครั้งนี้มีการแก้ไขข้อบังคับพรรค โดยเปลี่ยนแปลงตราสัญลักษณ์พรรคเป็นริ้วสี่เหลี่ยมสีส้ม 3 ชั้น และเลือกตั้งคณะกรรมการบริหารพรรคชุดใหม่ โดยที่ประชุมได้เลือกวัชรพลและภูชิสส์ ศรีเจริญ กลับมาดำรงตำแหน่งหัวหน้าพรรคและเลขาธิการพรรคตามเดิม แต่เปลี่ยนแปลงกรรมการบริหารที่เหลือส่วนใหญ่ และประกาศอุดมการณ์ทางการเมืองใหม่ว่า "ประชาชนคือผู้ทรงอำนาจสูงสุด"
จากนั้นในวันที่ 11 กุมภาพันธ์ พ.ศ. 2568 ภูชิสส์ในฐานะเลขาธิการพรรคได้ประกาศลาออกจากตำแหน่งเลขาธิการพรรคโดยให้มีผลในวันที่ 13 กุมภาพันธ์ พ.ศ. 2568 เพื่อแสดงความรับผิดชอบในกรณีที่ไชยามพวานซึ่งเป็น ส.ส. ของพรรคถูกกล่าวหาว่ากระทำการข่มขืนนักท่องเที่ยวชาวไต้หวันที่จังหวัดเชียงใหม่
บุคลากร > หัวหน้าพรรค

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับที่ | รูปภาพ | ชื่อ | เริ่มดำรงตำแหน่ง | สิ้นสุดวาระ | หมายเหตุ |
| 1 |  | วัชรพล บุษมงคล | 1 กรกฎาคม พ.ศ. 2565 | ปัจจุบัน |  |
บุคลากร > เลขาธิการพรรค

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับที่ | รูปภาพ | ชื่อ | เริ่มดำรงตำแหน่ง | สิ้นสุดวาระ | หมายเหตุ |
| 1 |  | ภูมินทร์ วรปัญญา | 1 กรกฎาคม พ.ศ. 2565 | 8 ธันวาคม พ.ศ. 2565 | ลาออกจากตำแหน่งและสมาชิกพรรค |
| 2 |  | ภูชิสส์ ศรีเจริญ | 26 มีนาคม พ.ศ. 2566 | 13 กุมภาพันธ์ พ.ศ. 2568 |  |
การเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคไทยก้าวหน้าส่งผู้สมัครลงรับเลือกตั้งแบบบัญชีรายชื่อทั้งสิ้น 13 คน แบบแบ่งเขตจำนวน 5 คนและเสนอชื่อแคนดิเดทนายกรัฐมนตรีของพรรคจำนวน 2 คน คือนายวัชรพล หัวหน้าพรรค และพลเอกสิทธิ์ สิทธิมงคล ประธานที่ปรึกษาพรรค ผลปรากฏว่าทางพรรคได้คะแนนเพียง 34,559 คะแนนและไม่ได้ที่นั่งในสภาแม้แต่ที่นั่งเดียว
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| 2566 | 0 / 500 | 35,094 |  |  | ไม่ได้รับเลือกตั้ง | วัชรพล บุษมงคล |

ตราสัญลักษณ์แรกของพรรคไทยก้าวหน้า (2565-2567)
ไชยามพวาน มั่นเพียรจิตต์ สส. พรรคไทยก้าวหน้า
สามารถ ศรแดง

| สามารถ ศรแดง |
| --- | --- |
เกิด: นายสามารถ กล้าเชิงรบ  (นายบุญแต่ง ทองกระโทก) พ.ศ. 2476 อำเภอจักราช จังหวัดนครราชสีมา
ชื่ออื่น: เชน
สถิติขึ้นชก
ชกทั้งหมด: 19
ชนะ: 10
ชนะน็อก: 4
แพ้: 8
เสมอ: 1
 
สามารถ ศรแดง หรือ นายสามารถ กล้าเชิงรบ (ชื่อเดิม นายบุญแต่ง ทองกระโทก) ชาวจังหวัดนครราชสีมา เกิดเมื่อ พ.ศ. 2476 สถิติการชก 19 ครั้ง ชนะ 10 (น็อค 4) เสมอ 1 แพ้ 8